section_heading: Prva generacija
paragraph_text: mini|lijevo|Pogled s ostraga Prva generacija Boxstera, tvorničke oznake 986, na tržištu se pojavila 1996., a njezin dizajn bio je uvelike inspiriran nekadašnjim Speedster i Spyder izvedbama Porschea 356 koji se proizvodio od kasnih četrdesetih do sredine šezdesetih godina 20. stoljeća i bio prvi Porscheov serijski automobil. Mnogi su Boxster vidjeli i kao modernog nasljednika legendarnog modela 550 Spyder. Boxster je tada predstavljao tvrtkin komercijalni preokret nakon više godina poteškoća i opadanja prodajnih brojki, a osnovni model u Njemačkoj je stajao nešto manje od današnjih 40.000 eura. Kao takav, Boxster je tvrtki pridobio nove klijente i bio njezin najprodavaniji model sve do uvođenja SUV-a Cayenne 2003. godine.